S posledným novembrovým dňom na väčšinu z nás zasadla vianočná nálada. A ak sa predsa len ešte stále krotíte tým, že je november, zajtra budete musieť definitívne uznať realitu decembra.
Pokiaľ pre vás nakupovanie darčekov pre blízkych predstavuje skôr tragédiu, než radostnú činnosť, tento rok to môžete veľmi jednoducho zmeniť.
Stačí si nechať poradiť hviezdami, a to nielen pri nakupovaní. Horoskop totiž prezrádza o každom z dvanástich znamení, aké Vianoce by boli v jeho očiach tie NAJ.
Odporúčame prečítať: Astro Vianoce pre zemské znamenia (BÝK, KOZOROŽEC, PANNA)
RYBY
Vaše znamenie patrí k tým najromantickejším a zároveň najväčším "snílkom" v celom zverokruhu. Na vianočnej atmosfére si potrpíte a obvykle s ňou začínate podstatne skôr než ostatní. Čas Vianoc je pre mnohé z vás aj akýmsi očistným obdobím, kedy sa chcete udobriť a dať si do poriadku všetko vrátane vzťahov, aby ste do blížiaceho sa nového roka mohli vstúpiť s čistým svedomím.
Obľúbené vône: ako vodné znamenie síce milujete more a jeho vôňu, počas Vianoc ale u vás doma nesmie chýbať tradičná vôňa čerstvého ihličia. Kto k vám príde na návštevu nájde ihličie takmer v každej miestnosti, vo vázičkách, miskách, aj na stenách, či parapetách. K tomu nejaké to imelo (aj pre nežné bozky), a samozrejme omamná vanilka, či už vo forme masážnych olejov, aromaterapeutických olejčekoch, alebo v podobe sladkostí rozvoniavajúcich z kuchyne.
Dekorácie, ktoré nesmú chýbať: ako sme už naznačili vyššie, aj vaše znamenie má záľubu v prírodných materiáloch a v prírodných dekoráciách. Jedinečné čaro majú pre vás aj hand made výrobky, dupľom, ak sa ich výrobou stojíte vy samotné. Pokiaľ máte šikovné ruky, uštrikujte si nejakého toho anjelika, hviezdičku, či stromček, prípadne napečte skvostné medovníky, ktoré budú nielen chutiť, ale aj hrdo zdobiť váš vianočný stromček. Vašu romantickú náladu podčiarkne aj vintage štýl.
Obdarujte sa: A prečo občas nemyslieť aj na seba? Pripravte si už v týchto dňoch nejaké to milé prekvapenie, zabaľte do vianočného papiera a ukryte do komory. Do 24.12. naň možno aj zabudnete, preto si ešte teraz nastavte pripomienku v mobile a na Štedrý deň možno budete veľmi milo prekvapené. A že čo by to malo byť? Vojdite do obchodu a počúvnite svoju intuíciu. Hviezdy našepkávajú, že pravdepodobne siahnete po niečom mäkkom a hrejivom.
Obľúbené jedlá: síce počas roka sa za vychýreného gurmána zďaleka nepokladáte, obdobie Vianoc to všetko mení. Okrem horúcej kapustnice, na vašom tanieri nesmie chýbať rezeň / ryba a zemiakový šalát. V obľube máte tiež lúskanie orieškov pred niektorou z vianočných klasík typu Perinbaba, či Popoluška a chýbať by nemal ani vianočný punč, alebo vaječný likér, opäť raz v hand made podobe.
Odporúčame prečítať: Stravovanie podľa ajurvédy – aký ste typ?
RAK
Vianoce sa u vás spájajú s úžasným rodinným sviatkom. Už začiatkom decembra začnete obvykle plánovať všetko tak, aby to bolo 24.12. viac než dokonalé. Pečiete, vyvárate, zdobíte a popritom sa stíhate s úsmevom venovať svojim najbližším, či jedným očkom poškuľovať po obľúbenej vianočnej rozprávke. Na nervozitu máte jednoduchý recept, veľa cukru.
Obľúbené vône: a práve s cukrom sa viažu aj vône, ktorá vám vyčaria úsmev na tvári. Raci sú známi milovníci sladkého, a práve čokoláda a vianočné koláčiky, verzus medovníčky a perníčky vám urobia tie pravé Vianoce. Nemala by chýbať ani vôňa škorice a silného kakaa, či kávy.
Dekorácie, ktoré nesmú chýbať: s tými jedlými ste to už dávno vzdali. Prv než sa vôbec Vianoce začnú ich totiž vaša rodina na čele s vami stihne zlikvidovať. Lepšie sa vám teda osvedčili dekorácie sklenené, z kryštálu, plastu, alebo dreva, či látok. Ideálne z každého rožku trošku.
Obdarujte sa: a opäť pokojne niečím sladkým. Ak vám svedomie nedovolí pojesť toľko kalórií tak aspoň v podobe sladkého parfému, či luxusnej čokoládovej, alebo medovej masáže. Keďže sa aj vo vás skrýva romantická princezná, pokojne nech to je darček, ktorý o romantiku aspoň raz zavadil.
Obľúbené jedlá: budeme sa asi opakovať, ale v rámci Vianoc majú Raci naozaj najradšej sladké v akejkoľvek podobe. Aj preto ste vďačnými návštevníkmi vianočných trhov, keďže jednoducho musíte ochutnať všetky tie špecialitky. Bez čoho si ešte vianočný stôl rozhodne neviete prekvapiť je vianočný kapor a samozrejme zemiakový šalát.
Odporúčame prečítať: S pomocou ktorých symbolov podporíte vašu krásu
ŠKORPIÓN
Vianoce buď milujete, alebo ich tvrdohlavo odmietate ako trebárs nejaký komerčný sviatok a podobné argumenty. Na druhej strane väčšina z vás, ak stretne toho pravého a prípadne si aj založí rodinu, vianočné sviatky začne doslova milovať. Pre ich VŠETKO. Pre vyzdobený stromček, pre čas strávený v kuchyni, pre hľadanie darčekov, ich balenie a potom vášnivého rozbaľovanie. Pre šťastné úsmevy svojich blízkych, pre jedinečnú atmosféru.
Obľúbené vône: vaše znamenie sa rado nechá dráždiť a ešte radšej dráždi všakovakými vôňami. Obľubujete skôr orientálnejšie a sladšie vône, vo vianočnom čas je to najmä škorica, ale necháte sa zlákať aj na exotické korenie. Chýbať by nemal ani kokos.
Dekorácie, ktoré nesmú chýbať: aj keď to možno nepriznáte máte rady luxus. Aj na vianočnom stromčeku sa tak trochu budete riadiť aktuálnymi trendmi, pointa by mala byť ale tá, že ten váš bude o čosi originálnejší. Nápadov máte dostatok, šikovné ruky vám nechýbajú a teda ani stromček akoby vystrihnutý z katalógu.
Obdarujte sa: zamyslite sa nad tým, po čom ste v tomto roku tak akosi najviac túžili. Ak je toho viac urobte si zoznam a chvíľku nad ním aj pomeditujte. Či už sa rozhodnete pre drahú knihu, výlet, novú kabelku, bicykel, či elektroniku, určite vo svojom darčeku nájdete aj praktické využitie.
Obľúbené jedlá: čo sa stravy týka neraz idete z extrému do extrému. Raz holdujete zdravým až diétnym pokrmom a počas Vianoc ste schopné jesť iba kapustnicu s tofu, inokedy sa neviete dojesť klobások, vyprážanej ryby a majonézového šalátu. Nech už máte ktorúkoľvek fázu, nezabúdajte na pravidelný pitný režim (a nemáme na mysli len vianočný punč) ako aj pohyb.
Odporúčame prečítať: Symboly na privolanie peňazí